Linda Rannak

Linda Rannak (sündinud Sibul, hiljem Ritsland, 12. jaanuar 1909 Veriora vald, Viluste küla – 28. oktoober 1990 Tallinn) oli eesti ihtüoloog.

Linda Sibul lõpetas Räpina ühispõllumajandusgümnaasiumi 1928. aastal. Seejärel õppis Tartu Ülikoolis matemaatika-loodusteaduskonnas (lõpetas 1934 cum laude) ja täiendas end 1937. aastal Helsingi Ülikoolis. Kaitses 1938 Tartu Ülikoolis magistriväitekirja "Ahvenlaste luude peenehitusest".E-kataloog ESTER. Rannak, Linda. Ahvenlaste luude peenehitusest. Tartu Ülikool, 1938. 1945. aastal atesteeriti ta bioloogiakandidaadiks.

Töötas 1944. aastast Üleliidulise Merekalamajanduse ja Okeanograafia Teadusliku Uurimise Instituudi Eesti osakonna, 1973–1980 Läänemere Kalamajanduse Teadusliku Uurimise Instituudi Tallinna osakonna juhataja ja vanemteadurina.

Kaitses Tartu Riiklikus Ülikoolis 1970. aastal doktoritöö "Салака Clupea harengus membras L. (биологические группировки, их изменчивость, микроэволюция и динамика численности)" räime bioloogia ja varude dünaamika kohta.E-kataloog ESTER. Раннак, Линда. Диссертация доктора биологических наук. Тартуский государственный университет, 1970. 

Tunnustus
1975 Eesti NSV teeneline kalur

Raamatud
 Johanna Arman, Mart Kangur, Linda Rannak. Lõhe ja meriforell. Tallinn: Valgus, 1983.
 Linda Rannak. Räim. Tallinn: Valgus, 1988.

Viited

Kategooria:Eesti ihtüoloogid
Kategooria:Eesti NSV teenelised kalurid
Kategooria:Sündinud 1909
Kategooria:Surnud 1990